internet vaartha 155 Views
ముంబై : ఆల్‌ రౌండర్‌ యువరాజ్‌ బయోపిక్‌లో బాలీవుడ్‌ హిరో ఇమ్రాన్‌ హష్మీ నటించనున్నాడు. మాజీ క్రికెటర్‌ అజహరుద్దీన్‌ జీవితం ఆధారంగా వచ్చిన చిత్రం అజహర్‌ టోనీ డిసౌజా దర్శకత్వం వహించిన ఈ సినిమాలో అజరుద్దీన్‌ పాత్రను ఇమ్రాన్‌హష్మీ పోషించారు. క్రికెటర్ల నుంచి ఈ సినిమాకు మిశ్రమ స్పందన లభించింది. కొందరు పర్వాలేదనగా మరికొందరు బాహాటంగానే విమర్శించారు.ఇమ్రాన్‌ ఈ మధ్యే అభిమానులతో ట్విటర్‌ ద్వారా చాట్‌ చేశాడు. మళ్లీ ఏ క్రికెటర్‌ బయోపిక్‌లో నటించాలనుకుంటున్నారని ఒక అభిమాని ప్రశ్నించగా తొలి టి20 ప్రపంచ కఫ్‌లో ఇంగ్లండ్‌ బౌలర్‌ బ్రాడ్‌ బౌలింగ్‌లో ఆరు బంతుల్లో ఆరు సిక్సర్లు బాదిని యువరాజ్‌ జీవిత చిత్రంలో నటించడం తనకెంతో ఇష్టమని ఇమ్రాన్‌ పేర్కొన్నాడు. ధోనీ నేతృత్వంలో భారత్‌ రెండు ప్రపంచ కప్‌ ట్రోఫీలు సాధించడంలో వెన్నెముకగా నిలిచి, క్యాన్సర్‌ పైన విజయం సాధించి, జాతీయ జట్టులోకి వచ్చిన యువరాజ్‌ బయోపిక్‌లో ఇమ్రాన్‌కు అవకాశం దక్కుతుందో లేదో చూడాలి.